Vi boede i Elisabets lejlighed i 9 dage i midten af juni. Den ligger helt perfekt både i forhold til offentlig transport og kun 15 min gågang fra havnen og der ligger et Lidl suppermarked lige om hjørnet med alt hvad hjertet måtte begære. Der er elevator i bygningen, hvilket er rart efter en lang dags gåtur.
Altanen vender ud mod den frodige Montjuic parken og man kan også se vandet. Der er sol på altanen fra kl. ca. 12-19 (med mulighed for at trække for, så man er i skygge på altanen) Rigtig lækkert! Da vi ankom blev vi godt taget imod af en sød dame som kender Elisabet. Hun var der til tiden og viste os alle tingene i lejlighed. Der var sørget for vand og vin til os, hvilket var virkelig betænksomt og Elisabet skrev en besked til os da vi ankom og skrev også midtvejs for at høre om alt var ok. Hun var en super vært.
Alt fungerede i lejligheden, både opvaskemaskine, vaskemaskine, køleskab og wifi. Dejlig stort badeværelse! Selvom det var varmt er der i lejligheden en stor ventilator som vi tændte 10 min inden vi skulle sove og det fungerede rigtig fint.
Der var en lille smule støj fra vejen, men det må man forvente i en fantastisk by som Barcelona. Elisabet får vores varmeste anbefalinger. :)